Domnus Guichardus de Digonia, quadam die apud Trenorchium in quodam tirocinio percussus, apud Cluniacum se deportari fecit et coram fratribus suis, Letbaldo et Joceranno, et aliis amicis suis fecit testamentum. Et inter cetera dedit Deo et loco Cluniacensi, pro sepultura et pro remedio animæ suæ, duos homines, Humbertum et Bernardum Closers, fratres, in villa quæ Vetus Vinea dicitur, sicut ipse et antecessores sui tenuerunt, liberos et inmunes. Et hoc fratres ejus, Letbaldus et Jocerannus, in præsentia ejusdem et donni Hugonis abbatis et Artaldi prioris Cluniacensis, laudaverunt et concesserunt. Domnus vero Artaudus, prior Cluniacensis et Parede, dictos homines, de consensu et voluntate fratrum et abbatis Cluniacensis, dedit ad luminariam de Paredo et heredes eorum, sicut dictus G. dederat ad locum Cluniacensem, sine retentione aliqua. Testes ex hoc dono: Lebaudus et Jocerannus de Digonia, B. de Calvomonte, Jocerannus de Copere, Hugo Buxul, Jocerannus de Marcili, G. de Chasanes, Petrus de Civignun. Actum anno gratiæ Mº.Cº.XLº.Vº.IIIIº.